**An tSaoire**

**Cártaí Comhluadair**

**Don mhúinteoir:**

Tabhair cárta amháin do gach foghlaimeoir.

|  |  |  |
| --- | --- | --- |
| Image result for colin farrell | Image result for conor mcgregor | Image result for sandra bullock net worth |
| **http://t0.gstatic.com/images?q=tbn:ANd9GcTEMwhEqHOaz9lGoEezO-f0672OfuoDMTvEf4mEHdz9OfuR1uMlrg** | Image result for theresa may | Image result for bob geldof |
| Image result for leo varadkar | Image result for tiger woods | Image result for michael fassbender |
| **http://www.strictlyrobsten.com/wp-content/uploads/2012/05/936full-saoirse-ronan.jpg** | Image result for beyonce | Image result for leonardo dicaprio |

**An tSaoire**

**Críochnaigh na ceisteanna (A)**

**Críochnaigh na ceisteanna seo a leanas leis na briathra cuí. Ansin, cum ceist amháin nua agus cuir na ceisteanna ar do pháirtnéir.**

1. \_\_\_\_\_\_\_\_\_\_\_\_\_\_\_\_\_\_\_ tú fíon nuair a bhí tú sa Fhrainc?
2. \_\_\_\_\_\_\_\_\_\_\_\_\_\_\_\_\_\_\_ an áit leat?
3. \_\_\_\_\_\_\_\_\_\_\_\_\_\_\_\_\_\_\_ tú *patatas bravas* nuair a bhí tú sa Spáinn?
4. \_\_\_\_\_\_\_\_\_\_\_\_\_\_\_\_\_\_\_ tú in óstán nó i mbrú?
5. \_\_\_\_\_\_\_\_\_\_\_\_\_\_\_\_\_\_\_ tú ar dhaoine deasa nuair a bhí tú ann?
6. \_\_\_\_\_\_\_\_\_\_\_\_\_\_\_\_\_\_\_ tú ar laethanta saoire in Éirinn?
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?

**……………………………………….….**![MC900014896[1]]()**…………………………………………**

**An tSaoire**

**Críochnaigh na ceisteanna (B)**

**Críochnaigh na ceisteanna seo a leanas leis na briathra cuí. Ansin, cum ceist amháin nua agus cuir na ceisteanna ar do pháirtnéir.**

1. \_\_\_\_\_\_\_\_\_\_\_\_\_\_\_\_\_\_\_ tú *Ouzo* nuair a bhí tú sa Ghréig?
2. \_\_\_\_\_\_\_\_\_\_\_\_\_\_\_\_\_\_\_ an áit agus an bia leat?
3. \_\_\_\_\_\_\_\_\_\_\_\_\_\_\_\_\_\_\_ tú sicín Basque nuair a bhí tú i Biarritz?
4. \_\_\_\_\_\_\_\_\_\_\_\_\_\_\_\_\_\_\_ tú i bpuball nó i gcarbhán?
5. \_\_\_\_\_\_\_\_\_\_\_\_\_\_\_\_\_\_\_ tú ar dhaoine áitiúla nuair a bhí tú ann?
6. \_\_\_\_\_\_\_\_\_\_\_\_\_\_\_\_\_\_\_ tú ar laethanta saoire sa Róimh?
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_?

**An tSaoire**

**Bronntanas de bhriathra!**

**Don mhúinteoir:**

Gearr amach an ghreille agus cuir na briathra i gclúdach litreach.

|  |  |  |  |
| --- | --- | --- | --- |
| **fan** | **ól** | **ith** | **cas** |
| **imir** | **taitin** | **caith** | **bí** |
| **fan** | **ól** | **ith** | **cas** |
| **imir** | **taitin** | **caith** | **bí** |

**……………………………………….….**![MC900014896[1]]()**…………………………………………**

**An tSaoire**

**Bronntanas de bhriathra!**

**Don mhúinteoir:**

Gearr amach an ghreille agus cuir na briathra i gclúdach litreach.

|  |  |  |  |
| --- | --- | --- | --- |
| **fan** | **ól** | **ith** | **cas** |
| **imir** | **taitin** | **caith** | **bí** |
| **fan** | **ól** | **ith** | **cas** |
| **imir** | **taitin** | **caith** | **bí** |

**Treoracha don mhúinteoir**

**An tSaoire Labhairt**

**Le múineadh**

Ag fiafraí de dhuine cé a bhí leis ar saoire agus an cheist sin a fhreagairt agus tuairimí a lorg agus a thabhairt faoin áit.

**Moltaí**

1. Mínigh agus múin an cheist seo a leanas don rang: *Cé a bhí leat?*
* Iarr ar an rang smaoineamh ar na focail a bhaineann le gaolta agus cairde a d’fhoghlaim siad go dtí seo, agus fiafraigh díobh an bhféadfaidís an cheist sin a fhreagairt.
* Éist lena dtuairimí agus ansin oscail an sleamhnán **Cé a bhí leat?** sa taispeántas PowerPoint **Gníomhaíochtaí Labhartha** nó scríobh an méid seo leanas ar an gclár nó ar thréshoilseán:

 *mo + mac = ?*

 *mo + iníon = ?*

 *mo + athair = ?*

 *mo + máthair = ?*

*mo + deartháir = ?*

*mo + deirfiúr = ?*

*mo + fear céile = ?*

* Téigh siar ar an méid seo leanas:

*mo mhac*

*m’iníon*

*m’athair*

*mo mháthair*

*mo dheartháir*

*mo dheirfiúr*

*m’fhear céile*

*mo bhean chéile*

*mo thuismitheoirí*

*mo pháirtí*

*mo theaghlach*

*mo chlann (= páistí)*

*mo chara*

*mo chairde*

* Anois, cuir an cheist ar **gach** duine de na foghlaimeoirí: *Nuair a bhí tú ar laethanta saoire, cé a bhí leat?* Déan go leor athrá ar an abairt agus bí cinnte go sealbhaíonn na foghlaimeoirí an cheist agus an freagra. Tabhair cárta amháin ón mbileog **An tSaoire - Cártaí Comhluadair** do gach foghlaimeoir (cuir leis na híomhánna más gá). Ligfidh na foghlaimeoirí orthu féin go raibh siad ar saoire leis an Éireannach cáiliúil ar an gcárta agus gur gaol leo iad, mar shampla: *Bhí mo dheartháir Liam Neeson liom*.
* Iarr ar fhoghlaimeoir amháin an cheist: *Nuair a bhí tú ar laethanta saoire, cé a bhí leat?* a chur ar an duine atá in aice leis. Tabharfaidh an duine sin freagra ar nós: *Bhí mo dheartháir Liam Neeson liom*. Nuair a bheidh freagra tugtha ag an bhfoghlaimeoir sin cuirfidh sé an cheist ar an duine atá in aice leisean agus ar aghaidh mar sin timpeall an ranga, go dtí mbeidh an cheist curtha agus freagra tugtha ag gach foghlaimeoir.

1. Mínigh don rang go mbeidh tú ag múineadh dóibh conas tuairimí a lorg agus a thabhairt faoin áit a raibh siad ar saoire.
* Mínigh agus múin an cheist agus freagraí seo a leanas:

 *Ar thaitin an áit leat?*

*Ar thaitin an bia leat?*

*Ar thaitin an aimsir leat?*

 *Thaitin*

 *Níor thaitin*

* Scríobh an méid sin ar an gclár, ar thréshoilseán, nó oscail an sleamhnán **Taitin** sa taispeántas PowerPoint **Gníomhaíochtaí Labhartha**.
* Nocht na ceisteanna agus na freagraí, ceann ar cheann, ag iarraidh ar na foghlaimeoirí iad a rá i do dhiaidh. An féidir leo brí na gceisteanna a dhéanamh amach? Déan cinnte de go dtuigeann siad brí an bhriathair *Taitin*. Iarr orthu féachaint ar struchtúr na ceiste ar feadh cúpla soicind. Cad a thugann siad faoi deara? Ní úsáidtear *mé* leis an mbriathar seo. Cuirtear an réamhfhocal agus an forainm réamhfhoclach *Le* leis. Déan cleachtadh ar an gceist agus na freagraí sin.
* Cuir an cheist ar fhoghlaimeoir amháin, lig don fhoghlaimeoir sin freagra a thabhairt agus ansin iarr air an cheist a chur ar an gcéad duine eile agus ar aghaidh mar sin go dtí go mbeidh seans faighte ag gach duine sa rang an cheist a chur agus a fhreagairt.
* Fág an cheist agus na freagraí ar an gclár, nó ar thréshoilseán, nó fág an sleamhnán **Taitin** ar oscailt. Iarr ar na foghlaimeoirí tuairimí faoin riail maidir le ceisteanna a chur san aimsir chaite a roinnt leis an rang. Éist lena dtuairimí agus ansin mínigh an méid seo a leanas. Scríobh ar an gclár é, nó taispeáin ar an osteilgeoir é, nó oscail an sleamhnán **An Aimsir Chaite** sa taispeántas PowerPoint **Gníomhaíochtaí Labhartha**.

*Ar + séimhiú ar an mbriathar*

 *fan Ar fhan tú i...? D’fhan/Níor fhan.*

 *taitin Ar thaitin an áit leat? Thaitin/Níor thaitin.*

 *cas Ar chas tú ar...? Chas/Níor chas.*

 *ól Ar ól tú...? D’ól/Níor ól.*

 *ith Ar ith tú...? D’ith/Níor ith.*

* Dírigh aird na bhfoghlaimeoirí ar an bpátrún a bhaineann le briathra a thosaíonn le guta nó le *f.*
* Mínigh gur mar seo a chuirtear ceist san aimsir chaite i gcás fhormhór na mbriathra sa Ghaeilge. Inis dóibh go bhfuil roinnt briathra neamhrialta ann agus go bhfuil ceann amháin feicthe acu cheana féin.

 *An raibh tú sa Spáinn? Bhí/Ní raibh.*

* Ag baint úsáid as na briathra thuas, cuir ceisteanna difriúla ar gach foghlaimeoir, mar shampla: *An raibh tú ar laethanta saoire i mbliana?* *Ar ól tú Sangria nuair a bhí tú sa Spáinn? Ar ith tú haggis nuair a bhí tú in Albain? Ar fhan tú i dteach saoire?* srl. Éist go géar lena gcuid freagraí. Ceartaigh aon bhotúin a thugann tú faoi deara.
* Nuair a bheidh cúpla ceist curtha agat ar gach foghlaimeoir, iarr ar gach foghlaimeoir ceist a chur ortsa. Éist go géar leo agus ceartaigh aon bhotúin a thugann tú faoi deara. Roinn an rang i mbeirteanna.
* Tabhair cóip den bhileog **An tSaoire - Críochnaigh na ceisteanna (A)** d’fhoghlaimeoir amháin (Duine A) agus cóip den bhileog **An tSaoire - Críochnaigh na ceisteanna (B)** don fhoghlaimeoir eile (Duine B) i ngach grúpa.
* Mínigh na treoracha atá ag barr na bileoige dóibh. Tá ceisteanna difriúla ag an mbeirt acu i ngach grúpa. Ar dtús, léifidh siad na ceisteanna ar a mbileoga féin agus críochnóidh siad an ceisteanna. Cumfaidh siad ceist eile chomh maith.
* Ansin, cuirfidh Duine A a cheisteanna ar Dhuine B. Tabharfaidh Duine B freagraí ar na ceisteanna sin. Abair le Duine A éisteacht go géar le freagraí Duine B. Ansin, cuirfidh Duine B a cheisteanna féin ar Dhuine A. Tabharfaidh Duine A freagraí ar na ceisteanna sin. Abair le Duine B éisteacht go géar le freagraí Duine A.
* Téigh timpeall an ranga ag éisteacht leis na foghlaimeoirí. Ceartaigh aon bhotúin a thugann tú faoi deara, go háirithe ó thaobh na teanga de agus na foghraíochta de.
* Ceartaigh an ghníomhaíocht trí iarraidh ar fhoghlaimeoirí éagsúla na ceisteanna a chur ar fhoghlaimeoirí eile sa rang. Iarr ar na foghlaimeoirí úsáid a bhaint as an tuiseal gairmeach nuair a bheidh na ceisteanna á gcúr acu, mar shampla: *A Shéamuis, ar ól tú fíon nuair a bhí tú sa Fhrainc?* Ceartaigh aon bhotúin a thagann chun cinn anseo.
* Roinn an rang i ngrúpaí de thriúr nó de cheathrar. Tabhair an clúdach litreach **An tSaoire -** **Bronntanas de bhriathra!** do gach grúpa.
* Mínigh do na foghlaimeoirí go bhfuil go leor briathra sa chlúdach litreach. Roghnóidh Duine A briathar as an gclúdach. Beidh air ceist a chur ar Dhuine B leis an mbriathar atá ar an gcárta agus freagróidh Duine B an cheist. Má tá na foghlaimeoirí eile sásta leis an bhfreagra, roghnóidh Duine B briathar as an gclúdach. Beidh airsean ceist a chur ar Dhuine C leis an mbriathar atá ar an gcárta agus freagróidh Duine C é. Lean ar aghaidh mar sin le gach foghlaimeoir sa ghrúpa, go dtí nach bhfuil aon bhriathar fágtha sa chlúdach litreach. Níl cead aon athrá a dhéanamh. Caithfidh na foghlaimeoirí ar fad a bheith ag éisteacht go géar le gach ceist agus freagra.
* Téigh timpeall an ranga ag éisteacht leis na foghlaimeoirí. Ceartaigh aon bhotúin a thugann tú faoi deara, go hairithe ó thaobh struchtúir agus foghraíochta de. Má thagann botúin choitianta chun cinn, téigh siar ar na pointí sin leis an rang ina iomláine.
* Ceartaigh an ghníomhaíocht trí iarraidh ar ghrúpaí éagsúla ceisteanna a chur ort.
1. Roinn an rang i mbeirteanna. Iarr orthu ransú intinne a dhéanamh ar na haidiachtaí a d’úsáidfeá agus tú ag labhairt faoi laethanta saoire.
* Tabhair nóiméad nó dhó dóibh le tabhairt faoin tasc. Nuair a bheidh siad réidh, iarr ar gach grúpa a n-aidiachtaí a roinnt leis an rang.
* Scríobh na haidiachtaí ar fad ar an gclár. Cuir leis an liosta más gá.
* Mínigh agus múin na haidiachtaí seo a leanas dóibh. Tá roinnt acu feicthe acu cheana féin sa chúrsa:

 *deas*

 *álainn*

 *saor*

 *fuar*

 *cairdiúil*

 *daor*

 *te*

 *fliuch*

* Iarr orthu ansin ainmfhocail a nascadh le gach ceann de na haidiachtaí atá agat ar an gclár, mar shampla: *Bhí an bia saor*. Iarr ar na foghlaimeoirí abairtí iomlána a chruthú. Má luann siad ainmfhocal le haidiacht agus muna bhfuil siad in ann é a chur in abairt, cuir an dá fhocal in abairt dóibh agus iarr orthu an abairt a rá i do dhiaidh, mar shampla:

 *Foghlaimeoir 1: fuar agus aimsir*

 *Múinteoir: Bhí an aimsir fuar.*

 *Foghlaimeoir 1: Bhí an aimsir fuar.*

* Scríobh cúpla abairt iomlán ar an gclár, ar thréshoilseán, nó oscail an sleamhnán **Aidiachtaí** sa taispeántas PowerPoint **Gníomhaíochtaí Labhartha**.
* Nocht na habairtí, ceann ar cheann. Léigh amach na habairtí agus iarr ar na foghlaimeoirí iad a rá i do dhiaidh.
* Ansin, cuir ceist ar na foghlaimeoirí an bhfuil aon réimíreanna ar eolas acu ar féidir leo a chur roimh na haidiachtaí? Cuir *an-* agus *ró-* (Féach **Topaic 4 Teach agus Lóistín** agus **Topaic 11 Éadaí agus Siopadóireacht**) i gcuimhne do na foghlaimeoirí, más gá. Iarr orthu ansin na habairtí céanna a rá ach le *an-* agus *ró-* roimh na haidiachtaí.

Moltar na gníomhaíochtaí seo a nascadh leis an mbileog **Mo shaoire (Scríbhneoireacht)** nó leis an ngníomhaíocht **Íomhánna mo shaoire** sna gníomhaíochtaí **An Banc Teanga.**

**Freagraí**

**An tSaoire Críochnaigh na ceisteanna (A) agus (B)**

1. Ar ól
2. Ar thaitin
3. Ar ith
4. Ar fhan
5. Ar chas
6. An raibh